Toppen af Poppen

Toppen af Poppen er et dansk tv-program på TV 2. I programrækken fortolker kendte danske musikere hinandens sange. Det er baseret på det hollandske format The Best Singers of the Netherlands (oprindelig titel: De beste zangers van Nederland).

Sæson 1 
Første sæson havde premiere den 7. februar 2011 på TV 2 med Erann DD, Lars H.U.G., Szhirley, Dorthe Kollo, Anna David og Jokeren. Den 18. marts 2011 udkom et album med udvalgte sange fra programmet, med titlen Toppen af Poppen. Første sæson blev optaget i Mexico

Sæson 2 
Sæson 2 havde premiere 23. august 2011 på TV 2. Den 3. oktober 2011 udkom et album med udvalgte sange fra programmet med titlen Toppen af Poppen 2. Anden sæson blev optaget på øen Antigua i Caribien.

Sæson 3 
Sæson 3 blev optaget på Mallorca og havde premiere 14. august 2012 på TV 2.

 2. oktober 2012 blev der sendt en bagom-udsendelse af Toppen af Poppen, hvor sangerne sang deres egne sange. De valgte sange er dem, der er angivet med fed ovenfor.

Sæson 4 
Sæson 4 af Toppen af Poppen blev vist i efteråret 2014. Programmet var optaget på Bornholm.

Sæson 5 

Sæson 5 havde premiere på TV 2 i efteråret 2015. Programmerne blev optaget i maj 2015 i Skagen.

Sæson 6 
Sjette sæson af Toppen af Poppen havde premiere den 28. august 2016 på TV 2. Programmet blev optaget på Samsø i foråret 2016.

Sæson 7 
Den 25. april 2017 offentliggjorde TV 2 den sidste kunstner til syvende sæson af Toppen af Poppen, der vil blive vist i efteråret 2017. Programmet er denne gang optaget i Kerteminde.
De syv navne er: Aura Dione, Karl William, Michael Falch (tidl. Malurt), Caroline Henderson (tidl. Ray-Dee-Ohh), Saybia-forsanger Søren Huss, Burhan G og Hush-forsanger Dorthe Gerlach.

Sæson 8 
Ottende sæson af af Toppen af Poppen havde premiere den 26. august 2018 på TV 2. Programmet var denne gang optaget i Stege på Møn.  De syv navne er: Pernille Rosendahl (tidl. Swan Lee), Søren Sko, Lis Sørensen, Turboweekend-forsanger Silas Bjerregaard, Thøger Dixgaard, Claus Hempler og Annika Aakjær.

Sæson 9 
Niende sæson af af Toppen af Poppen havde premiere den 31. marts 2019 på TV 2. Programmet var denne gang optaget på Fanø.  De syv navne er: Medina, Cæcilie Norby, Carl Emil Petersen (Tidl. Ulige Numre), Teitur, Big Fat Snake-forsanger Anders Blichfeldt og Chief 1.

Sæson 10 - "10 år på Toppen af Poppen" 
Tiende sæson af Toppen af Poppen havde premiere 30. august 2020 på TV 2. Programmet er denne gang optaget i Tisvilde. Denne tiende sæson er anderledes, da den markerer programmets 10-årige levetid i en særlig jubilæumsudgave med hele 25 kunstnere. Fælles for alle kunstnere er, at de alle tidligere har medvirket i programmet. De vil i den nye sæson fortsat lave nye fortolkninger af hinanden, men kun 6-7 af de 25 kunstnere vil medvirke i hvert program.

Fra sæson 1 medvirker Lars H.U.G og Jokeren. Søs Fenger medvirker fra sæson 2. Mads Langer fra sæson 3. Anne Dorte Michelsen, Wafande, Barbara Moleko, Poul Krebs og Rasmus Walter fra sæson 4. Lars Lilholt, Oh Land og Stine Bramsen fra sæson 5. Ida Corr og Lau Højen fra sæson 6. Michael Falch, Caroline Henderson, Søren Huss, Burhan G og Dorthe Gerlach fra sæson 7. Annika Aakjær og Claus Hempler medvirker fra sæson 8, samt Anders Blichfeldt, Kwamie Liv, Teitur og Medina fra sæson 9.

Program 1: 30. august 2020

Program 2: 6. september 2020

Program 3: 13. september 2020

Program 4: 20. september 2020

Program 5: 27. september 2020

Program 6: 4. oktober 2020

Program 7: 11. oktober 2020

Sæson 11 
Ellevte sæson af Toppen af Poppen fik premiere i efteråret 2021 på TV 2. Programmet bliver optaget på Sølballegaard på Mols i april 2021. Alle de 7 deltagende artister blevet offentliggjort. Den første artist, der blev offentliggjort var Malte Ebert, der tidligere var kendt under navnet 'Gulddreng'. Udover ham er det sangerinden Katinka Bjerregaard og sangeren Simon Kvamm . Efterfølgende blev de 4 resterende deltagere offentliggjort. Hjalmer blev offentliggjort som den sidste deltager den 22. april 2021.

Sæson 12 
Tolvte sæson af Toppen af Poppen fik premiere i efteråret 2022 på TV 2. Programmet bliver optaget på Billeskovhus på Vestfyn. De 7 deltagende artister var Martin Brygmann, Iris Gold, Kira Skov, Steen Jørgensen, Nicklas Sahl, Soleima og Maximillian.

Sæson 13 
Den trettende sæson er sat til at blive sendt i foråret 2024. Deltagerene er Anne Linnet, Medina, Peter Sommer, Dopha, Jonah Blacksmith og Mekdes.

Diskografi

Opsamlingsalbum

The Antonelli Orchestra 
 Claes Antonsen, trommer, kapelmester
 Thomas Anderson, guitar (Sæson 1-3)
 Jacob Gurevitsch, guitar
 Christian Douglas Danstrøm, bas
 Jacob Andersen, percussion (sæson 1-10)
 Poul Reimann, klaver og tangentinstrumenter
 Jonas Krag, guitar (Sæson 4-nu)

Kilder

Eksterne henvisninger 
 

Tv-programmer fra TV 2 Danmark
Musikprogrammer på TV fra Danmark
Danske tv-serier fra 2010'erne